Diari Oficial de la Generalitat Valenciana


Sumari del DOGV 4382, del 20-11-2002 (2002/12550)

Informació pública de l'alternativa tècnica de programa d'actuació integrada de la unitat d'execució número 8 del Pla General d'Ordenació Urbana de Sant Joan d'Alacant.
------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12751


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució número 8 del Pla General d'Ordenació Urbana de Sant Joan d'Alacant. [2002/S12523]
  
Mitjançant la present es fa públic que l'alcalde Francisco de Paula Seva, i per delegació el regidor delegat d'Urbanisme, Manuel Giménez Albero, per resolució de 4 de novembre de 2002, ha resolt:
  
«Assumpte: informació pública de l'alternativa tècnica de programa d'actuació integrada de la unitat d'execució número 8 del Pla General d'Ordenació Urbana de Sant Joan d'Alacant.
  
Amb data 5 de juny de 2002, ha tingut entrada en l'Ajuntament l'alternativa tècnica de programa per al desenvolupament de la unitat d'execució única de la unitat d'actuació número 8 del vigent Pla General d'Ordenació Urbana, presentada per Alfonso Poveda Blasco i José Poveda Blasco en representació de la comunitat de béns Alfonso Poveda Blasco, CB, comprensiva la documentació següent:
  
Programa d'actuació integrada
  
Avantprojecte d'urbanització
  
De conformitat amb el que establix l'article 45 de la Llei Reguladora de l'Activitat Urbanística tota persona, siga o no propietària del terreny, pot sol·licitar de l'alcalde que sotmeta a informació pública una alternativa tècnica de programa comprensiva dels documents expressats en l'apartat A) i B) de l'article 32 de l'esmentada Llei, i acompanyada d'una proposta de planejament i/o de projecte d'urbanització. No s'aporta cèdula d'urbanització per ser innecessària, d'acord amb el que establixen els articles 31 i 33 de la Llei Reguladora de l'Activitat Urbanística, tal i com es justifica en la memòria del programa.
  
Atesa la legislació aplicable, i bàsicament la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994, correcció d'errors en 30.12.1994 i 17.01.1995), i l'Ordre de 29 de març de 1996, per la qual s'aprova la instrucció de planejament 1/1996, de 23 de gener de 1996, sobre homologació de plans d'urbanisme a la Llei Reguladora de l'Activitat Urbanística. (DOGV 22.4.1996).
  
Vist l'informe del Departament d'Urbanisme de data 28 d'octubre de 2002 que informa favorablement la sol·licitud.
  
Per les facultats que legalment tinc conferides mitjançant el present edicte, decrete:
  
Primer. Sotmetre a informació pública per termini de 20 dies l'alternativa tècnica de programa per al desenvolupament de la unitat d'execució única de la unitat d'actuació número 8 del vigent Pla General d'Ordenació Urbana presentada per Alfonso Poveda Blasco i José Poveda Blasco en representació de la comunitat de béns Alfonso Poveda Blasco, cb, que comprén la documentació següent:
  
Programa d'actuació integrada
  
Avantprojecte d'urbanització
  
Segon. La informació pública s'anunciarà mitjançant edicte publicat en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat Valenciana, i es comunica de la possibilitat de formular al·legacions, proposicions juridicoeconòmiques en competència i alternatives tècniques.
  
Es podran presentar alternatives tècniques i al·legacions durant 20 dies comptadors des de la última publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública cap persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà a qui, per desconéixer-la, presenten pliques prematurament.
  
L'acte d'obertura de pliques se celebrarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe pública i davant dos testimonis. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant este període, podran associar-se unint les seues proposicions.
  
Tercer. Remetre avís amb el contingut de l'edicte al domicili fiscal de qui consten en el cadastre com a titulars de drets afectats per l'actuació.»
  
Contra la present resolució, no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims.